千年蟲騙案

千年蟲騙案係響2000年前後響香港發生嘅騙案，騙徒利用公眾對科技嘅無知嚟行騙。

背景 
2000年前後，全球關注千年蟲問題，當中嘅「蟲」只係電腦軟件由隱藏數值引起嘅失誤，只會影響電腦軟件嘅運作，對人體無害，但係騙徒就將佢講成一種真實嘅害蟲，誘騙對千年蟲問題一知半解嘅人購買，令佢哋以為千年蟲係一種類似瘟疫、傳染病等等嘅病毒，感染咗嘅人類可能會死，推銷「可以殺死千年蟲」嘅殺蟲劑 。好多時，騙徒會話貨品可以高價轉手，賺取差價。

變種 
另一種千年蟲騙案入面，騙徒扮信用咭公司職員，打電話畀受害人，話要報上信用咭號碼嚟核實，信用咭先至可以過渡2000年。最後，騙徒會響未經同意之下用信用咭資料買嘢。

實例 
一個婦人以為千年蟲係肚入面生長嘅蟲，被三個騙徒遊說，買入一百粒三百蚊一粒嘅「千年蟲杜蟲藥」，連同現金、手鐲同戒指，俾人呃咗三萬幾  。

類似騙局 
千年蟲騙案同另一種騙案寶藥黨有唔少相似之處。響千年蟲問題被廣泛關注之前，騙徒都用過科技術語行騙，例如推銷一啲「預防電腦病毒入侵人體」嘅藥物。事實上，所謂嘅「電腦病毒」只係具有破壞力嘅電腦程式。

千年蟲
 寶藥黨

香港罪案